ฮองสี

ฮองสี("แลพวกเทาเจียดขันทีซึ่งเปนผู้ใหญ่นั้นเก้าคน ชื่อเตียวต๋งหนึ่ง เตียวเหยียงหนึ่ง ฮองสีหนึ่ง ต๋วนกุยหนึ่ง เหาลำหนึ่ง เกียนสิดหนึ่ง เห้หุยหนึ่ง ก๊กเสงหนึ่ง เชียกงหนึ่ง เปนสิบคนทั้งเทาเจียด ถ้าขุนนางผู้ใดมิได้อยู่ในโอวาทก็ให้ถอดเสีย ผู้ใดอยู่ในบังคับบัญชานั้นก็ให้ยกตั้งแต่งขึ้น แลเทาเจียดกับพวกเก้าคนนั้นตั้งชื่อตัวเปนสิบเสียงสี")  เทียบกับ (後張讓、趙忠、封諝、段圭、曹節、侯覽、蹇碩、程曠、夏惲、郭勝十人朋比為奸，號為「十常侍」。) สามก๊ก (ซานกั๋วเหยี่ยนอี้) ตอนที่ 1. (เสียชีวิต ค.ศ. 184) มีชื่อในภาษาจีนกลางว่า เฟิง ซฺวี () เป็นขันทีราชสำนักและขุนนางชาวจีนในช่วงปลายยุคราชวงศ์ฮั่นตะวันออก (東漢 ตงฮั่น) มีตำแหน่งเป็นขันทีผู้ถวายงานกลาง (中常侍 จงฉางชื่อ) ในรัชสมัยพระเจ้าเลนเต้ (漢靈帝 ฮั่นหลิงตี้) ฮองสีรับเป็นไส้ศึกอยู่ภายในราชสำนักให้กับกบฏโพกผ้าเหลือง แต่ความลับรั่วไหลทำให้ฮองสีถูกประหารชีวิต

 ประวัติ 
เมื่อ ค.ศ. 183  เตียวก๊ก (張角 จาง เจฺว๋) ผู้นำนิกายไทแผง (太平教 ไท่ผิงเจี้ยว) วางแผนจะก่อกบฏต่อราชวงศ์ฮั่นตะวันออก จึงสั่งม้าอ้วนยี่ (馬元義 หม่า ยฺเหวียนอี้) และคนอื่น ๆ ให้ระดมเหล่าสาวกจากมณฑลเกงจิ๋ว (荊州 จิงโจว) และยังจิ๋ว (揚州 หยางโจว) ได้หลายหมื่นคนและให้รวมอยู่ในอำเภอเงียบกุ๋น (鄴城 เย่เฉิง)(中平元年，大方馬元義等先收荊、楊數萬人，期會發於鄴。) โฮ่วฮั่นชู เล่มที่ 71. ม้าอ้วนนยี่ยังเดินทางเข้าลกเอี๋ยง (洛陽 ลั่วหยาง) นครหลวงของราชวงศ์ฮั่นตะวันออกหลายครั้ง และลอบตัดสินบนขุนนางขันทีตำแหน่งขันทีผู้ถวายงานกลาง (中常侍 จงฉางชื่อ) ได้แก่ ฮองสี, สฺวี เฟิ่ง (徐奉) และคนอื่น ๆ ให้เป็นไส้ศึกอยู่ภายใน นัดแนะวันก่อกบฏทั้งภายนอกและภายในเป็นปีถัดไปซึ่งเป็นปีเจี๋ยจื่อ (甲子) ตามระบบกานจือ (干支) ในวันที่ 5 เดือน 3 ซึ่งเป็นวันเจี๋ยจื่อ(元義數往來京師，以中常侍封諝、徐奉等為內應，約以三月五日內外俱起。) โฮ่วฮั่นชู เล่มที่ 71. แต่ก่อนที่จะได้เริ่มการก่อกบฏ ตองจิ๋ว (唐周 ถาง โจว) ที่เป็นลูกศิษย์คนหนึ่งของเตียวก๊กเผยแผนการของเตียวก๊กให้ราชสำนักทราบ ม้าอ้วนยี่จึงถูกจับเมื่อเดือน 1 ของศักราชจงผิง (中平) ปีที่ 1 (ค.ศ. 184) และถูกประหารชีวิตในลกเอี๋ยงด้วยวิธีแยกร่าง(未及作亂，而張角弟子濟南唐周上書告之，於是車裂元義於洛陽。) โฮ่วฮั่นชู เล่มที่ 71. ฮองสีและสฺวี เฟิ่งก็ถูกประหารชีวิตในช่วงเวลาเดียวกันนั้น เหตุการณ์นี้ทำให้พระเจ้าเลนเต้ (漢靈帝 ฮั่นหลิงตี้) กริ้วจัดแล้วตรัสตำหนิเหล่าขันทีราชสำนักว่า "พวกเจ้าคอยพูดอยู่บ่อยครั้งว่าเหล่าพลพรรคสมคบคิดการชั่ว จนต้องโทษกักขังไปมาก ที่ถูกประหารชีวิตไปก็มาก บัดนี้เหล่าพลพรรคลงแรงเพื่อบ้านเมือง แต่พวกเจ้ากลับไปสมคบคิดกับเตียวก๊ก ควรถูกตัดหัวหรือไม่" เหล่าขันทีถวายบังคมทูลว่า "ทั้งหมดเป็นฝีมือของหวาง ฝู่ (王甫) และเหาลำ (侯覽 โหว หล่าน) พะยะค่ะ" พระเจ้าเลนเต้จึงทรงปล่อยเหล่าขันทีให้พ้นผิด(而讓等實多與張角交通。後中常侍封諝、徐奉事獨發覺坐誅，帝因怒詰讓等曰：「汝曹常言黨人欲為不軌，皆令禁錮，或有伏誅。今黨人更為國用，汝曹反與張角通，為可斬未？」皆叩頭云：「故中常侍王甫、侯覽所為。」帝乃止。) โฮ่วฮันชู เล่มที่ 78.

เมื่อ ค.ศ. 189 โฮจิ๋น (何進 เหอ จิ้น) ผู้เป็นมหาขุนพล (大將軍 ต้าเจียงจฺวิน)  ทูลเสนอให้ถอดถอนตังไทฮอ (董太后 ต่งไท่โฮ่ว) จากตำแหน่งไทเฮา/ไทฮอ (太后 ไท่โฮ่ว) หรือจักรพรรดินีพันปีหลวง ในฎีกาเสนอถอดถอนนั้นปรากฏชื่อของฮองสีด้วย(進與三公及弟車騎將軍苗等奏：「孝仁皇后使故中常侍夏惲、永樂太僕封諝等交通州郡，辜較在所珍寶貨賂，悉入西省。蕃后故事不得留京師，輿服有章，膳羞有品。請永樂后遷宮本國。」奏可。) โฮ่วฮันชู เล่มที่ 10 บรรพปลาย.

  ในนวนิยายสามก๊ก 
ในช่วงต้นของนวนิยายอิงประวัติศาสตร์จีนเรื่องสามก๊ก (三國演義 ซานกั๋วเหยี่ยนอี้) ที่ประพันธ์ในคริสต์ศตวรรษที่ 14 ระบุว่าฮองสีเป็นขันทีในกลุ่มสิบเสียงสี (十常侍 ฉือฉางชื่อ) ซึ่งเป็นกลุมขันทีที่มีอิทธิพลในรัชสมัยพระเจ้าเลนเต้ แม้ว่าตามประวัติศาสตร์จริงแล้วฮองสีไม่ได้อยู่ในกลุ่มสิบเสียงสี

 ดูเพิ่ม 
 รายชื่อบุคคลในยุคสามก๊ก
 สิบเสียงสี

 อ้างอิง 

 บรรณานุกรม 
 ซือหม่า กวาง (1084). จือจื้อทงเจี้ยน.
 ฟ่าน เย่ (คริสต์ศตวรรษที่ 5). โฮ่วฮั่นชู.
 ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).

หมวดหมู่:ขันทีในยุคราชวงศ์ฮั่น
หมวดหมู่:บุคคลที่ถูกประหารชีวิตโดยราชวงศ์ฮั่น
หมวดหมู่:สิบเสียงสี